ΚΑΝΟΝΙΣΜΟΣ (ΕΟΚ) αριθ. 2641/80 ΤΟΥ ΣΥΜΒΟΥΛΙΟΥ της 14ης Οκτωβρίου 1980 περί παρεκκλίσεως από ορισμένους όρους εισαγωγής που προβλέπονται στον κανονισμό (ΕΟΚ) αριθ. 1837/80 "περί κοινής οργανώσεως της αγοράς στον τομέα του προβείου και αιγείου κρέατος"

ΤΟ ΣΥΜΒΟΥΛΙΟΥ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως της αγοράς στον τομέα του προβείου και αιγείου κρέατος(1), και ιδίως το άρθρο 20 παράγραφος 2,

την πρόταση της Επιτροπής,

Εκτιμώντας:

ότι το άρθρο 16 του κανονισμού (ΕΟΚ) αριθ. 1837/80 προβλέπει την καθιέρωση ενός συστήματος πιστοποιητικών που επιτρέπει την παρακολούθηση της εξελίξεως των εισαγωγών και των εξαγωγών- ότι τα πιστοποιητικά εισαγωγής χορηγούνται για κάθε ενδιαφερόμενο που υποβάλλει σχετική αίτηση υπό τον όρο να έχει παρασχεθεί ασφάλεια που να εξασφαλίζει την εκπλήρωση της υποχρεώσεως εισαγωγής κατά τη διάρκεια ισχύος του πιστοποιητικού-

ότι ορισμένες τρίτες χώρες έχουν αναλάβει την υποχρέωση να περιορίσουν τον όγκο των εξαγωγών τους προς την Κοινότητα και να γνωστοποιούν στην Επιτροπή τα στοιχεία τα σχετικά με αυτές τις εξαγωγές- ότι είναι σκόπιμο, όσον αφορά αυτές τις τρίτες χώρες, η έκδοση των πιστοποιητικών εισαγωγής να περιοριστεί στις ποσότητες εκείνες που προβλέπονται από τις συμφωνίες αυτοπεριορισμού-

ότι, για τα προϊόντα που υπάγονται στη διάκριση 02.01 Α IV του Κοινού Δασμολογίου, το άρθρο 15 του κανονισμού (ΕΟΚ) αριθ. 1837/80 προβλέπει τον περιορισμό της εισφοράς στο ποσό που προκύπτει από τις συμφωνίες αυτοπεριορισμού-

ότι είναι αναγκαίο να ληφθούν μέτρα κατάλληλα για την αποφυγή εκτροπών του εμπορίου- ότι πρέπει ιδίως να προβλεφθεί ότι η έκδοση των πιστοποιητικών εισαγωγής για τα εν λόγω προϊόντα πρέπει να εξαρτάται από την υποβολή πιστοποιητικών που εκδίδονται από την τρίτη χώρα εξαγωγής στο πλαίσιο μιας συνολικής ποσότητος, ορισμένης για μία καθορισμένη χρονική περίοδο- ότι αυτό το μέτρο καθιστά περιττή την παροχή ασφαλείας κατά την υποβολή της αιτήσεως για την έκδοση πιστοποιητικού εισαγωγής-

ότι οι συμφωνίες αυτοπεριορισμού δεν δύνανται, αμέσως μετά τη θέση τους σε εφαρμογή, να εξαλείψουν τις διαφορές των μέτρων εμπορικής πολιτικής- ότι αυτό δύναται να οδηγήσει στην εφαρμογή του άρθρου 115 της συνθήκης- ότι επί πλέον, πρέπει να δοθούν στις αρχές τις αρμόδιες για την έκδοση των πιστοποιητικών τα μέσα που διασφαλίζουν την τήρηση των ανειλημμένων από τις τρίτες χώρες υποχρεώσεων σχετικά με τους περιορισμούς των εξαγωγών τους με προορισμό ζώνες χαρακτηριζόμενες ευαίσθητες,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Κατά παρέκκλιση του άρθρου 16 του κανονισμού (ΕΟΚ) αριθ. 1837/80:

- η έκδοση πιστοποιητικών εισαγωγής για προϊόντα που υπάγονται στις κλάσεις 01.04 B και 02.01 A IV του Κοινού Δασμολογίου, καταγωγής μιας τρίτης χώρας που έχει αναλάβει να περιορίσει τις εξαγωγές της προς την Κοινότητα, δεν πρέπει να υπερβαίνει για κάθε ημερολογιΑκό έτος τη συνολική ποσότητα που καθορίζεται στη συμφωνία αυτοπεριορισμού που έχει συναφθεί με την Κοινότητα,

- η έκδοση πιστοποιητικού εισαγωγής εξαρτάται από την υποβολή ενός "πιστοποιητικού εξαγωγής προς την Ευρωπαϊκή Οικονομική Κοινότητα", που χορηγείται από την κυβέρνηση της τρίτης χώρας εξαγωγής ή υπό την ευθύνη της,

- στην περίπτωση των προϊόντων καταγωγής μιας χώρας που έχει δεχθεί να περιορίσει τις εξαγωγές της προς μια ευαίσθητη ζώνη της αγοράς, η εισαγωγή σ' αυτή τη ζώνη εξαρτάται από την υποβολή ενός πιστοποιητικού εισαγωγής που εκδίδεται μετά την υποβολή πιστοποιητικού εξαγωγής με την ένδειξη του προορισμού προς αυτή τη ζώνη, νοουμένου ότι η έκδοση των εν λόγω πιστοποιητικών εισαγωγής αναστέλλεται όταν έχει γίνει υπέρβαση των συμφωνημένων ποσοτήτων των προοριζομένων για αυτή τη ζώνη,

- η έκδοση του πιστοποιητικού εισαγωγής για τα προϊόντα που προβλέπονται στην πρώτη περίπτωση δεν εξαρτάται από την παροχή ασφαλείας.

2. Οι λεπτομέρειες εφαρμογής του παρόντος κανονισμού θεσπίζονται σύμφωνα με τη διαδικασία που προβλέπεται στο άρθρο 26 του κανονισμού (ΕΟΚ) αριθ. 1837/80.

Άρθρο 2

Ο παρών κανονισμός αρχίζει να ισχύει την 20ή Οκτωβρίου 1980.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στο Λουξεμβούργο, στις 14 Οκτωβρίου 1980.

Για το Συμβούλιο

Ο Πρόεδρος

C. NEY

(1) ΕΕ αριθ. Ν 183 της 16.7.1980, σ. 1.